Jólaljósin tendruð í miðborginni
Reykjavík | Sú skemmtilega hefð hefur skapast í miðborgarlífinu að í lok nóvember ár hvert hafa Reykvíkingar tendrað formlega ljósin á jólaskreytingum í miðborginni. Í dag verður safnast saman við Búnaðarbankann á Hlemmi kl. 15.45 og ljósin verða tendruð formlega kl. 16.00. Að því loknu verður gengið niður Laugaveg, Ingólfsstræti og að Þjóðleikhúsinu, þar sem þeir Lilli klifurmús og Mikki refur taka á móti göngunni. Söngvarar og lúðrablásarar fylgja henni og allir viðstaddir taka þátt í fjöldasöng. Jólasveinar verða á gægjum og eldgleypar á ferð. Fyrir göngunni fer gamall brunabíll frá Slökkviliðinu og hestakerra með tónlistarmönnum innanborðs. Þessi siður, sem hefur haldist óbreyttur frá 1997, er hluti af menningarlífi miðborgarinnar og eins konar upphitun fyrir það sem koma skal. Fjöldi listamanna af öllu tagi hefur tekið þátt í uppákomum í miðborginni undanfarin ár og svo verður einnig nú. Meðal þeirra sem lífga upp á götulífið og stemninguna eru kórar, sönghópar, götulistamenn, tónlistarhópar, brassbönd og lúðrasveitir, harmonikuleikarar auk fjölda annarra listamanna.
Sú skemmtilega hefð hefur skapast í miðborgarlífinu að í lok nóvember ár hvert hafa Reykvíkingar tendrað formlega ljósin á jólaskreytingum í miðborginni.
Í dag verður safnast saman við Búnaðarbankann á Hlemmi kl. 15.45 og ljósin verða tendruð formlega kl. 16.00.
Að því loknu verður gengið niður Laugaveg, Ingólfsstræti og að Þjóðleikhúsinu.
Söngvarar og lúðrablásarar fylgja henni og allir viðstaddir taka þátt í fjöldasöng.
Þessi siður, sem hefur haldist óbreyttur frá 1997.